***OSNOVNA ŠKOLA IVANA FILIPOVIĆA***

***KALNIČKA 48***

***OSIJEK***

PREDMET: ***Obavijest roditeljima djece dorasle za upis u I. razred u školskoj 2021./2022.godini***

Prema Zakonu o odgoju i obrazovanju u osnovnoj i srednjoj školi («Narodne novine» broj 87/08, 86/09, 92/10, 105/10, 90/11, 16/12 i 86/12) i Pravilniku o postupku utvrđivanja psihofizičkoga stanja djeteta, učenika te sastavu stručnoga povjerenstva **u prvi razred obaveznoga osnovnog obrazovanja** **upisuju se djeca koja do 1. travnja tekuće godine navršavaju šest godina života.**

Prvi zadatak svake škole je utvrditi broj potencijalnih prvoškolaca te je stoga potrebno izvršiti predprijavu.

***DJECA KOJA SU ROĐENA U RAZDOBLJU OD 1. travnja 2014. DO 31. ožujka 2015. te djeca kojoj je u školskoj godini 2020./2021. odgođen upis*  SU OBVEZNICI POLASKA U PRVI RAZRED ZA 2021./2022. ŠKOLSKU GODINU.**

**STOGA SE MOLE RODITELJI BUDUĆIH PRVAŠIĆA DA SVU DJECU KOJA SU ROĐENA U OVOM PERIODU I STANUJU NA PODRUČJU OSNOVNE ŠKOLE IVANA FILIPOVIĆA OSIJEK, IZVRŠE PREDPRIJAVU OD 4. veljače do 12. veljače 2021. godine.**

***Predprijave se obavljaju E-MAILOM:*** ***pedagog@os-i-filipovica.hr***

Za prijavu su potrebni sljedeći podatci: ***ime i prezime djeteta, datum rođenja, adresa stanovanja, OIB djeteta i broj mobitela roditelja.***

***Za sve upite možete se javiti pedagoginji škole na broj 495 – 252 ili psihologinji na broj 495-256.***

**Sve informacije vezane uz termine testiranja kod školskoga pedagoga i psihologa, kao i prijave za liječnički pregled**bit će objavljene na web stranici škole do 26. veljače 2021. godine.

\*Zahtjev za ***prijevremeni upis*** djeteta za upis u prvi razred može podnijeti roditelj za dijete koje će do kraja tekuće godine navršiti šest godina, a nije školski obveznik. Zahtjev (Obrazac 6) se podnosi Uredu državne uprave najkasnije do ***31. ožujka 2021. godine***. Po uredno podnesenom zahtjevu Ured će dijete uvrstiti na popis djece za osnovnu školu kojoj dijete pripada po upisnom području.

\*Stručno povjerenstvo škole, nakon provedenog postupka utvrđivanja psihofizičkog stanja djeteta, može predložiti Uredu državne uprave ili nadležnoj ispostavi ***odgodu upisa u prvi razred za jednu školsku godinu*** isključivo iz razloga navedenih u članku 9. stavku 2. Pravilnika o postupku utvrđivanja psihofizičkog stanja djeteta, učenika te sastavu stručnih povjerenstava („Narodne novine“ broj 67/14).

\* ***Privremeno oslobođenje djeteta od upisa u prvi razred*** osnovne škole ostvaruje dijete kojemu je zdravlje teško oštećeno ili ima višestruke teškoće, a čiji su roditelji u skladu s posebnim propisima stekli pravo na status roditelja njegovatelja, odnosno dijete koje s obzirom na vrstu, stupanj i težinu oštećenja steklo pravo na skrb izvan obitelji radi osposobljavanja na samozbrinjavanje u domu socijalne skrbi ili pravo na pomoć i njegu u kući, u sklopu kojeg se osigurava pružanje usluga psihosocijalne pomoći. Zahtjev za privremeno oslobađanje od upisa u prvi razred osnovne škole podnosi Uredu državne uprave ili nadležnoj Ispostavi roditelj djeteta (Obrazac 6). uz zahtjev se prilaže medicinska dokumentacija o zdravstvenom i razvojnom stanju te nalaz i mišljenje jedinstvenog tijela vještačenja.

\*Učenik se može upisati u prvi razred osnovne škole ***kojoj ne pripada prema upisnom području*** ako to ne izaziva povećanje broja razrednih odjela u osnovnoj školi u koju se upisuje. Zahtjev se podnosi školi u koju želi upisati dijete.

***Prije podnošenja zahtjeva za upis u drugu školu, dijete mora biti pregledano po Stručnom***

***povjerenstvu škole koju je trebalo pohađati na upisnom područja utvrđenom na temelju***

***prebivališta, odnosno prijavljenog boravišta.***

**\**Djeca s već utvrđenim teškoćama u razvoju*** trebaju pristupiti utvrđivanju psihofizičkog stanja radi upisa u prvi razred osnovne škole **u vremenu od 1. veljače do 15. travnja** kako bi im se pravovremeno odredila programska i profesionalna potpora (prilikom prijave uputno je predočiti Nalaz i mišljenje Jedinstvenog tijela vještačenja ili najnoviji specijalistički nalaz).

Obrasci zahtjeva mogu se dobiti u sjedištu Ureda državne uprave (Služba za društvene djelatnosti) ili njegovim ispostavama, a nalaze se i na WEB stranici Ureda državne uprave: [***www.udu-obz.hr***](http://www.drzavna-uprava-osijek.hr/)te WEB stranici Osnovne škole Ivana Filipovića.